ᱚᱱᱟᱦᱤᱛᱟ ᱩᱵᱮᱨᱳᱭ

ᱚᱱᱟᱦᱤᱛᱟ ᱩᱵᱮᱨᱳᱭ (ᱡᱟᱱᱟᱢ ᱖ ᱟᱜᱚᱥᱴ ᱑᱙᱖᱗) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱛᱷᱤᱭᱮᱴᱚᱨ ᱥᱟᱨᱠᱤᱴ ᱨᱮ ᱠᱟᱹᱢᱤ ᱮᱫᱟᱭ᱾ ᱩᱵᱮᱨᱳᱭ ᱫᱚ ᱠᱤᱪᱷᱩ ᱦᱤᱱᱫᱤ ᱯᱷᱤᱞᱢ ᱨᱮᱦᱚᱸᱭ ᱠᱟᱹᱢᱤ ᱟᱠᱟᱫᱟ᱾

ᱮᱛᱚᱦᱚᱵ ᱡᱤᱭᱚᱱ

ᱩᱵᱮᱨᱳᱭ ᱫᱚ ᱵᱤᱡᱚᱭᱟ ᱢᱮᱦᱛᱟ ᱟᱨ ᱯᱷᱟᱨᱨᱳᱠᱷ ᱢᱮᱦᱛᱟ ᱴᱷᱮᱱ ᱛᱮᱥᱯᱤᱭᱟᱱ ᱨᱮᱱᱟᱜ ᱢᱤᱫ ᱜᱷᱟᱨᱚᱸᱡᱽ ᱠᱷᱚᱱ ᱮ ᱦᱮᱡ ᱟᱠᱟᱱᱟ᱾ ᱩᱵᱮᱨᱳᱭ ᱫᱚ ᱑᱒ ᱵᱚᱪᱷᱚᱨ ᱩᱢᱮᱨ ᱨᱮ ᱟᱡ ᱮᱸᱜᱟᱛ ᱨᱮᱱᱟᱜ ᱴᱨᱩᱯ ᱨᱮ ᱠᱟᱹᱢᱤ ᱮᱛᱚᱦᱚᱵ ᱠᱮᱫᱟ᱾ ᱩᱵᱮᱨᱳᱭ ᱫᱚ ᱢᱩᱢᱵᱟᱭ ᱨᱮᱱᱟᱜ ᱫᱟ ᱠᱮᱛᱷᱮᱰᱨᱟᱞ ᱟᱨ ᱡᱳᱦᱟᱱ ᱠᱳᱱᱳᱱ ᱟᱥᱲᱟ ᱠᱷᱚᱱ ᱟᱡᱟᱜ ᱟᱥᱲᱟ ᱥᱮᱪᱮᱫ ᱮ ᱯᱩᱨᱟᱹᱣ ᱠᱮᱫᱟ ᱟᱨ ᱛᱟᱭᱚᱢ ᱛᱮ ᱢᱩᱢᱵᱟᱭ ᱨᱮᱱᱟᱜ ᱥᱮᱸᱴ ᱡᱮᱵᱷᱤᱭᱟᱨ ᱠᱚᱞᱮᱡᱽ ᱠᱷᱚᱱ ᱢᱚᱱᱚᱥᱟᱬᱮᱥ ᱟᱨ ᱥᱟᱶᱛᱟ ᱥᱟᱬᱮᱥ ᱮ ᱯᱟᱲᱦᱟᱣ ᱠᱮᱫᱟ᱾ ᱚᱱᱟ ᱛᱟᱭᱚᱢ, ᱩᱱᱤ ᱫᱚ ᱱᱤᱭᱩ ᱭᱳᱨᱠ ᱨᱮ ᱦᱟᱨᱵᱟᱨᱴ ᱵᱟᱨᱜᱽᱦᱳᱯ ᱥᱴᱩᱰᱤᱭᱳ ᱴᱨᱮᱱ ᱠᱮᱫᱟ ᱟᱨ ᱵᱷᱟᱨᱚᱛ ᱛᱮ ᱨᱩᱣᱟᱹᱲ ᱦᱮᱡ ᱞᱟᱦᱟᱨᱮ ᱵᱨᱳᱰᱣᱮ ᱨᱮ ᱠᱟᱹᱢᱤ ᱠᱮᱫᱟ᱾Powerhouse Performer. Verve. Meher Marfatya. 5 May 2009.

ᱠᱮᱨᱤᱭᱚᱨ

ᱚᱱᱟᱦᱤᱛᱟ ᱩᱵᱮᱨᱳᱭ ᱫᱚ ᱨᱩᱯᱟᱨᱴ ᱟᱜ ᱡᱟᱱᱟᱢ ᱢᱟᱦᱟᱸ, ᱜᱳᱣᱤᱝ ᱥᱳᱞᱳ, ᱜᱞᱟᱥ ᱢᱮᱱᱮᱡᱮᱨᱤ, ᱥᱤᱥᱠᱮᱯ ᱣᱤᱛᱷ ᱥᱟᱨᱠᱥ ᱮᱱᱰ ᱰᱮᱱᱥᱟᱨᱥ ᱟᱨ ᱤᱯᱷ ᱣᱤᱥᱮᱥ ᱣᱮᱭᱟᱨ ᱦᱳᱨᱥᱮᱥ ᱞᱮᱠᱟᱱ ᱟᱭᱢᱟ ᱤᱝᱞᱤᱥ ᱯᱟᱹᱨᱥᱤ ᱜᱟᱭᱟᱱ ᱨᱮᱭ ᱠᱟᱹᱢᱤ ᱟᱠᱟᱫᱟ᱾Anahita Uberoi infuses vitality into English theatre. India Today. Farah Baria, 24 August 1998. ᱩᱵᱮᱨᱳᱭ ᱫᱚ ᱜᱞᱳᱨᱤᱭᱟ ᱢᱩᱡᱤᱭᱳ ᱟᱨ ᱡᱳ ᱰᱟᱣᱞᱤᱝ ᱨᱮ ᱮᱥᱤᱥᱴᱮᱱᱴ ᱰᱟᱭᱨᱮᱠᱴᱚᱨ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱟ ᱟᱨ ᱡᱮᱥᱳᱱ ᱨᱳᱵᱟᱨᱰᱥ, ᱮᱞᱤ ᱣᱟᱞᱟᱪ, ᱨᱳᱵᱟᱨᱴ ᱥᱚᱱ, ᱞᱤᱭᱳᱱᱟᱨᱰ, ᱡᱩᱰ ᱦᱤᱨᱥᱪ ᱟᱨ ᱢᱮᱨᱤ ᱥᱴᱤᱱᱵᱟᱨᱜᱮᱱ ᱥᱟᱶᱛᱮ ᱟᱭᱢᱟ ᱟᱢᱮᱨᱤᱠᱟᱱ ᱮᱠᱴᱚᱨ ᱟᱨ ᱮᱠᱴᱨᱮᱥ ᱥᱟᱶ ᱮ ᱠᱟᱹᱢᱤ ᱟᱠᱟᱫᱟ᱾Anahita Uberoi at Rage Theaters . Rage Theaters. Retrieved 23 October 2014. ᱩᱱᱤ ᱫᱚ ᱒᱐᱐᱓ ᱥᱟᱞᱮ ᱨᱮᱱᱟᱜ ᱦᱤᱴ ᱯᱷᱤᱞᱢ ᱡᱤᱥᱢ ᱨᱮ ᱯᱨᱤᱭᱟᱝᱠᱟ ᱠᱟᱯᱩᱨ ᱞᱮᱠᱟᱛᱮ ᱦᱚᱸᱭ ᱧᱮᱞ ᱟᱠᱟᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱛᱟᱹᱨᱤᱭᱟᱹ